Spionați în toaletă. Câți bărbați și câte femei se spală corect pe mâini. Rezultatele unui studiu sunt îngrijorătoare.
Cercetările arată că femeile sunt mult
mai conștiincioase când vine vorba de spălatul pe mâini. Oamenii sunt mai atenți cu igiena dacă nu
sunt singuri în toaletă. 12 cercetători au studiat comportamentul
oamenilor atunci când merg la toaletă.
Regula de aur
în această perioadă e să te speli pe mâini, cu apă și săpun, timp de cel puțin
20 de secunde. Recomandarea experților în sănătate i-a făcut pe jurnaliștii de
la CNN să își amintească de un studiu privind acest capitol al igienei. Rezultatele
arată că e o diferență uriașă între bărbați și femei când vine vorba despre spălatul
pe mâini.Interesant e că
studiul din 2013 n-a fost făcut prin metoda clasică – să mergi să întrebi
oamenii dacă s-au spălat sau nu pe mâini, după ce au fost la toaletă. Pentru că,
de rușine sau din alt motiv, nu toată lumea răspunde sincer. Așa că 12
cercetători de la Universitatea de Stat din Michigan au primit o misiune
neobișnuită. Să-i spioneze pur și simplu pe cei care foloseau toaletele din campusul
instituției de învățământ. În total, 3.749 de oameni au participat, fără să
știe, la studiu.Rezultatele
sunt următoarele: 15% dintre bărbați nu s-au spălat pe mâini deloc, comparat cu
doar 7% dintre femei. În plus, doar jumătate dintre bărbații care s-au spălat
pe mâini au folosit săpun, față de 78% dintre femei. Însă cu adevărat grav e că
doar 5% dintre subiecți s-au spălat pe mâini cu săpun și cel puțin 20 de
secunde. Sper că procentul nu s-a păstrat!Un studiu mai
de amploare, derulat în 2009, în Marea Britanie, s-a bazat pe datele furnizate
de dispensere cu săpun și uși de toaletă conectate la internet. În trei luni, a
fost analizat comportamentul a aproape 200.000 de oameni. Iar concluziile sunt și
mai clare: doar 31% dintre bărbați s-au spălat pe mâini cu săpun, față de 65%
dintre femei.O observație
interesantă e că dacă sunt mai mulți oameni în toaletă, cu atât sunt mai multe
șanse ca aceștia să se spele pe mâni – e un fel de presiune socială, explică
autorii studiului. Pentru că atunci când sunt singuri în toaletă, majoritatea
persoanelor tind să nu țină cont de regulile de igienă.Cercetătorii au
venit și cu explicațiile: din motive de natură socială, femeile țin mai mult
cont de igiena personală. Asta în timp ce bărbații sunt prea macho ca să se
teamă de bacterii.